《游龙肚庄即景》
清代·杨宾

一重山水一重新，环抱山庄最可人。曲涧泉流来似去，缺峰云补假疑真。

南东其亩分疆理，山水之间得知仁。自可逍遥人事外，何妨屡醉瓮头春。

作者简介：（1650—1720）浙江山阴人，字可师，号耕夫，晚号大瓢山人。为人作幕。其父坐事长流宁古塔，请代父戍不许，与弟先后出塞省父。习其地理沿革、山川道里、风土人情，著《柳边纪略》，为世所称。另有《晞发堂集》、《杨大瓢杂文残稿》。